Legal Document

Category: 17

Text:
9. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 315 της 11/25 Αυγ. 1987 (ΦΕΚ Α΄ 149) Σύσταση επιτροπής υγιεινής και ασφάλειας της εργασίας (Ε.Υ.Α.Ε.) σε εργοτάξια οικοδομών και εν γένει τεχνικών έργων. Έχοντας υπόψη: 1.Τις διατάξεις της παρ. 2 του άρθρ. 14 του Νόμ. 1568/85 «Υγιεινή και ασφάλεια των εργαζομένων» (ΦΕΚ 177/Α/18.10.85). 2.Την από 11/5.6.87 γνώμη του Συμβουλίου Υγιεινής και Ασφάλειας της Εργασίας. 3.Την με αριθ. 422/1987 γνωμοδότηση του Συμβουλίου της Επικρατείας, μετά από πρόταση του Υπουργού Εργασίας, αποφασίζουμε: Άρθρο μόνο.-Δικαίωμα να συνιστούν επιτροπή υγιεινής και ασφάλειας της εργασίας αποτελούμενη από εκλεγμένους αντιπροσώπους τους στο εργοτάξιο, κατά τους ορισμούς των άρθρ. 2 και 3 του Νόμ. 1568/1985, έχουν και οι εργαζόμενοι σε εργοτάξια οικοδομών και εν γένει εργοτάξια τεχνικών έργων στα οποία απασχολούνται πάνω από 100 άτομα.